**Interviu**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am vrut să iau un interviu

Sufletului , dar era ocupat!

Eu ştiu că este încă viu,

De veşnicie-i strâns legat.

Am aşteptat cu nerăbdare

Să mă accepte ,pentr-o clipă

Să îl intreb de ce imi pare

Că lumea e amară şi grăbită ..

Că nu mai râd copii în soare,

Că totul pare-anost şi şters...

De ce nu mai vedem o floare,

De ce ne poticnim în mers?

De ce am decretat distanţe

Şi le mărim în mod constant ,

De ce am stăvilit speranţe

Şi ne zâmbim mai arogant ?

De ce în soare parcă plâng

Prea triste siluete şterse ,

De ce în ploaie nu mai râd

Romanticii, suflete-alese ?

Aştept cu frică, mi-este teamă,

Parcă n-aş vrea să mai întreb.

Dar ,iată: sufletul mă cheamă,

Ştergându-şi lacrima, discret.

14.05.2015